CELEX: 32013R0041
Language: sk
Date: 2013-01-17 00:00:00
Title: Vykonávacie nariadenie Komisie (EÚ) č. 41/2013 zo 17. januára 2013 , ktorým sa mení a dopĺňa nariadenie (EHS) č. 441/91 o zatrieďovaní určitých tovarov do podpoložiek 17041019 , 17041099 a  95021010 kombinovanej nomenklatúry a ruší nariadenie (EHS) č. 1287/83

22.1.2013   
            
            
               SK
            
            
               Úradný vestník Európskej únie
            
            
               L 18/1
            
         VYKONÁVACIE NARIADENIE KOMISIE (EÚ) č. 41/2013
   zo 17. januára 2013,
   ktorým sa mení a dopĺňa nariadenie (EHS) č. 441/91 o zatrieďovaní určitých tovarov do podpoložiek 1704 10 19, 1704 10 99 a 9502 10 10 kombinovanej nomenklatúry a ruší nariadenie (EHS) č. 1287/83
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V súlade s nariadením Komisie (EHS) č. 441/91 z 25. februára 1991 o zatrieďovaní určitých tovarov do podpoložiek 1704 10 19, 1704 10 99 a 9502 10 10 kombinovanej nomenklatúry, ktorým sa ruší nariadenie (EHS) č. 1287/83 (2), sa pri bábikách z plastu s trupom z transparentného plastu naplneným malými sladkosťami zatriedili sladkosti pod číselné znaky KN 1704 10 19 a 1704 10 99 a bábiky pod číselný znak KN 9502 10 10. V dôsledku zapracovania poznámky 4 do 95. kapitoly kombinovanej nomenklatúry, ktorá nadobudla účinnosť 1. januára 2007, by sa takýto tovar mal zatriediť spolu ako kombinácia s podstatným charakterom hračky pod číselný znak KN 9503 00 21.
            
         
               (3)
            
            
               Nariadenie (EHS) č. 441/91 by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tabuľka uvedená v prílohe k nariadeniu (EHS) č. 441/91 sa nahrádza tabuľkou uvedenou v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. januára 2013
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 52, 27.2.1991, s. 9.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Bábika z plastu s pohyblivými končatinami, 140 mm vysoká, s trupom z transparentného plastu naplneným približne 10 g malých sladkostí obsahujúcich sacharózu, ktoré sa môžu vybrať cez otvor pod prackou opasku bábiky
               
               
                  9503 00 21
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 4 k 95. kapitole a znením číselných znakov KN 9503 00 a 9503 00 21.
                  Predmety nemožno považovať za „tovar dodávaný v súpravách na predaj v malom“ v zmysle všeobecného pravidla 3 písm. b), pretože nie sú zostavené do súpravy na splnenie určitej potreby alebo vykonávanie špecifickej činnosti. Nesúvisia spolu a nie sú určené na to, aby sa používali spolu ani v spojení (sladkosti sú konzumovateľné výrobky, zatiaľ čo bábika je určená na hranie).
                  Bábika je výrobok položky 9503 skombinovaná so sladkosťami položky 1704, pričom táto kombinácia má podstatný charakter hračky (pozri aj vysvetlivky KN k poznámke 4 k 95. kapitole).
                  Výrobok sa preto má zatriediť pod číselný znak KN 9503 00 21 ako bábiky.